CELEX: 52010DP0392
Language: ro
Date: 2010-11-11 00:00:00
Title: Cererea de ridicare a imunității parlamentare a dlui Krzysztof Lisek Decizia Parlamentului European din 11 noiembrie 2010 referitoare la cererea de ridicare a imunității lui Krzysztof Lisek (2009/2244(IMM))

13.3.2012   
            
            
               RO
            
            
               Jurnalul Oficial al Uniunii Europene
            
            
               CE 74/46
            
         Joi, 11 noiembrie 2010Cererea de ridicare a imunității parlamentare a dlui Krzysztof Lisek
   P7_TA(2010)0392
   Decizia Parlamentului European din 11 noiembrie 2010 referitoare la cererea de ridicare a imunității lui Krzysztof Lisek (2009/2244(IMM))
   2012/C 74 E/08
   
      Parlamentul European,
   
               —
            
            
               având în vedere cererea de ridicare a imunității lui Krzysztof Lisek, transmisă de autoritățile judiciare poloneze la 5 noiembrie 2009 și comunicată în ședința plenară din 14 decembrie 2009,
            
         
               —
            
            
               în urma audierii lui Krzysztof Lisek, în conformitate cu articolul 7 alineatul (3) din Regulamentul său de procedură,
            
         
               —
            
            
               având în vedere articolele 8 și 9 ale Protocolului nr. 7 privind privilegiile și imunitățile Uniunii Europene, anexat la tratate,
            
         
               —
            
            
               având în vedere hotărârile Curții de Justiție a Uniunii Europene din 12 mai 1964 și din 10 iulie 1986 (1),
            
         
               —
            
            
               având în vedere articolul 151 din Constituția Republicii Polone,
            
         
               —
            
            
               având în vedere articolul 6 alineatul (2) și articolul 7 din Regulamentul de procedură,
            
         
               —
            
            
               având în vedere raportul Comisiei pentru afaceri juridice (A7-0301/2010),
            
         
               A.
            
            
               întrucât autoritățile judiciare poloneze au început urmărirea penală împotriva lui Krzysztof Lisek, deputat în Parlamentul European, acesta fiind acuzat de comiterea infracțiunilor prevăzute la articolul 296 alineatele (1) și (3) din Codul penal din 6 iunie 1997, publicat în Jurnalul Oficial din 1997, nr. 88, art. 553, astfel cum a fost modificat; coroborat cu articolul 586 din Codul societăților comerciale din 15 septembrie 2000, publicat în Jurnalul Oficial din 2000, nr. 94, art. 1037, astfel cum a fost modificat; coroborat cu articolul 77 alineatele (1) și (2) din Legea contabilității din 29 septembrie 1994 (text consolidat, publicat în Jurnalul Oficial din 2002, nr. 76, art. 694), astfel cum a fost modificat;
            
         
               B.
            
            
               întrucât, în conformitate cu articolul 9 din Protocolul privind privilegiile și imunitățile Uniunii Europene, în timpul sesiunilor Parlamentului European, membrii acestuia beneficiază, pe teritoriul lor național, de imunitățile recunoscute membrilor parlamentului din țara respectivă; întrucât imunitatea nu poate fi invocată atunci când un membru este surprins în flagrant, comițând o infracțiune; întrucât aceasta nu împiedică Parlamentul European să-și exercite dreptul de a ridica imunitatea unuia dintre deputații săi;
            
         
               C.
            
            
               întrucât acuzațiile aduse dlui Lisek nu sunt legate de opiniile sau voturile exprimate în exercitarea funcției sale de deputat în Parlamentul European;
            
         
               D.
            
            
               întrucât, în conformitate cu articolul 105 din Constituția Republicii Polone, un deputat în parlamentul național (Seim) nu poate răspunde penal fără acordul Parlamentului;
            
         
               E.
            
            
               întrucât articolul 105 stipulează că un deputat în parlamentul național nu poate fi tras la răspundere pentru activitățile efectuate în cadrul mandatului de deputat, pe durata mandatului său sau după expirarea acestuia;
            
         
               F.
            
            
               întrucât dl Lisek este, în principal, acuzat de comiterea unor infracțiuni legate de activitățile sale în materie de gestiune și contabilitate în calitate de președinte al Consiliului de administrație al Polish Youth Card Association (Asociația poloneză a cardului pentru tineret) și al Campus Sp. în cursul unei perioade anterioare alegerii sale în Parlamentul European; întrucât delictele de a căror comitere este acuzat dl Lisek nu au nimic în comun cu activitățile sale de deputat în Parlamentul European;
            
         
               G.
            
            
               întrucât nu s-a adus nicio dovadă convingătoare privind existența oricărei forme de fumus persecutionis;
            
         
               H.
            
            
               întrucât, în consecință, se cuvine ca imunitatea să-i fie ridicată,
            
         
               1.
            
            
               hotărăște să ridice imunitatea lui Krzysztof Lisek;
            
         
               2.
            
            
               încredințează Președintelui sarcina de a transmite imediat prezenta decizie, precum și raportul comisiei competente, autorităților de resort din Republica Polonă.
            
         
      (1)  Cauza 101/63, Wagner/Fohrmann și Krier, Culegerea 1964, p. 195, și Cauza 149/85, Wybot/Faure și alții, Culegerea 1986, p. 2391.